Вашето дете на 4 години
Какво правят децата на тази възраст?

Социално/ Емоционално развитие
· Радва се, когато прави нови неща.
· Става все по-изобретателно при игрите наужким.
· Предпочита да играе с други деца отколкото само.
· Сътрудничи си с други деца.
· Играе ролите на „мама” и „тате”.
· Често може да определи кое е реално и кое измислица.
· Говори за нещата, които харесва и които го интересуват.
 
Езиково/ Комуникативно развитие
· Разказва истории, приказки.
· Пее песни или казва стихотворения наизуст.
· Знае някои правила на граматиката – използва правилно „той” и „тя”, съгласува думите в изречение.
· Може да каже името и фамилията си.
 
Когнитивно развитие (учене, мислене)
· Назовава някои цветове и числа.
· Разбира значението на броенето.
· Започва да изгражда времеви представи.
· Помни части от приказка.
· Разбира понятията „еднакво” и „различно”.
· Рисува човек с 2 до 4 части от тялото му.
· Използва ножица.
· Започва да прерисува някои главни букви.
· Играе с настолни игри и игри с карти.
· Може да довърши история, приказка.
 
Двигателно/ Физическо развитие
· Подскача и може да седи на един крак за 2 секунди.
· Налива си сок или вода. Може да реже с нож под надзор на възрастен. Намачква и разбърква храната си.
· Хваща подхвърлена към него топка през повечето време.
Обърнете се към специалист, ако Вашето дете:
· Не може да подскача на едно място.
· Среща трудности при оставянето на следа (драскането) на лист.
· Игнорира други деца или не комуникира с хора извън семейството.
· Отказва да се облича, да спи или да използва тоалетната.
· Не разбира понятията „еднакво” и „различно”.
· Не употребява „Аз/мен” и „Ти” правилно.
· Не изпълнява тристепенна инструкция.
· Не може да преразкаже любима приказка.
· Говори неясно и неразбираемо.
· Губи умения, които по-рано е било овладяло.
Как можете да подпомогнете развитието на детето?
· Играйте ролеви игри с детето. Оставете го да бъде водещия и копирайте това, което прави.
· По време на играта наужким предложете някакво събитие, което да подразни и предизвика детето като отиване на детска градина или в къщата на баба му и дядо му.
· Давайте право на избор на детето при всяка възможност. Позволете му да избира какво да облича, да яде или с какво да играе. Сведете възможните избори до 2-3 неща.
· По време на игра с други деца, оставете детето да разреши възникналите конфликти само, но стойте наблизо, за да помогнете при нужда.
· Насърчавайте детето да използва думи, споделя играчки и да се редува при избора на игри с другите деца.
· Снабдете детето с играчки, които ще стимулират въображението му като кукленски дрешки, кухненски принадлежности и строители.
· Говорете граматично правилно на детето. Вместо да кажете: „Мама иска да дойдеш тук.”, използвайте „Аз искам да дойдеш тук”.
· Използвайте думи като „първо”, „второ” и „последно”, когато говорите за ежедневните дейности. Това ще помогне на детето да научи за последователността на събитията.
· Отделете време да отговорите на „защо” въпросите на детето. Ако не знаете отговора, кажете „Не знам” или му помогнете да намери отговора в книжка, интернет или от друг възрастен.
· Когато четете на детето, молете го да разкаже какво се е  случило в приказката още по време на самото четене.
· Назовавайте цветовете на обектите в книжките или на предметите у дома. Бройте разни неща от обкръжението като бисквитките в пакет, стълби, играчки и др.
· Научете детето да играе навън на игри като криеница, гоненица, пиян морков,  джуджета и великани и др.
· Пуснете любима музика на детето и танцувайте заедно с него. Редувайте се да копирате движенията си.

